《寄赠蓝田王闢寺丞》
宋代·魏野

蓝田名冠古京华，诗匠移风更可夸。
解使射生人改业，能令逐熟客安家。
韩文公记存厅壁，王右丞居对县衙。
见说偷闲偏往处，悟真寺最好烟霞。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。